
জাদু কাটানোতে সূরা ফালাক ও নাসের চিকিৎসা 
পদ্ধতি 


প্রশ্নঃ 
সুরা ফালাক ও নাস কি যাদু কাটার জন্য নাযিল হয়েছে? যদি তা-ই হয়, 
তাহলে তার পদ্ধতি কী? 


-আবদুল হক 

উত্তরঃ 
gr dls Sl ৭৪০৮২ 

রাসূলুল্লাহ সাল্লাল্লাহু আলাইহি ওয়াসাল্লামকে এক ইহুদী জাদু করে, 
ফলে তিনি জাদুগ্রস্ত হয়ে পড়েন এবং অসুস্থতা বোধ করেন। আল্লাহ 
তাআলা জিবরাঈল আলাইহিস সালামকে পাঠিয়ে জাদুর বিষয়টি নবী 
সাল্লাল্লাহু আলাইহি ওয়াসাল্লামকে অবহিত করেন। কোন কৃপে যাদুর 
উপকরণ রাখা হয়েছে,তাও জানিয়ে দেন। ওই সময়ই এ সূরাদ্ধয় নাযিল 
করা হয়। হাদীসে এসেছে, 

“যায়েদ ইবনে আরকাম রাযিয়াল্লাহু আনহু থেকে বর্ণিত, তিনি বলেন, 
রাসূলুল্লাহ সাল্লাল্লাহু আলাইহি ওয়াসাল্লামকে এক ইহুদী জাদু করলো। 
ফলে তিনি অসুস্থ হয়ে পড়লেন। অতঃপর জিবরাঈল আলাইহিস সালাম 
আসলেন এবং তাঁর উপর ফালাক-নাস নাযিল করলেন। তিনি আরও 
বললেন, এক ইহুদী আপনাকে জাদু করেছে এবং জাদুর উপকরণ অমুক 
কূপে রেখেছে। যায়েদ ইবনে আরকাম রাধিয়াল্লাহু আনহু বলেন, (এ 
কথা শুনে) রাসূলুল্লাহ সাল্লাল্লাহু আলাইহি ওয়াসাল্লাম আলী রাযিয়াল্লাহু 
আনহুকে পাঠালেন, হযরত আলী রাযিয়াল্লাহু আনহু (জাদুর 
উপকরণগুলো সে কৃপ থেকে উঠিয়ে) নিয়ে আসলেন। তিনি আরও 


AA আল-লাজনাতুশ শারইয়্যাহ লিদ-দাওয়াতি ওয়ান-নুসরাহ 
[৬] ১১০19 ১৯৮১২) das dl Lol 


রি ৮২ i উচ্চতর ইসলামী আইন গবেষণা বিভাগ 
ips all rc Hrstnlesny) fatwaa.org 


বলেন, অতঃপর রাসূলুল্লাহ সাল্লাল্লাহু আলাইহি ওয়াসাল্লাম আলী 
রাযিয়াল্লাহু আনহুকে গিরা খুলতে এবং আয়াত পড়তে নির্দেশ করলেন। 
আলী রাযিয়াল্লাহু আনহু আয়াত পড়তে লাগলেন এবং গিরা খুলতে 
লাগলেন। এক পর্যায়ে রাসূলুল্লাহ সাল্লাল্লাহু আলাইহি ওয়াসাল্লাম 
এমনভাবে সুস্থ হয়ে উঠলেন, যেন তাঁকে বাঁধন মুক্ত করা হয়েছে।” - 
মুসনাদে আবদ ইবনে হুমাইদ, হাদীস নং: ২৭১ 


জাদু কাটার পদ্ধতি 

এতো গেলো শানে নুযুল সংক্রান্ত আলোচনা। আর কীভাবে জাদু কাটা 
হবে -এ বিষয়ে কথা হলো, ওয়াহব ইবনে মুনাব্বিহ রহিমাহুল্লাহ এর 
কিতাবে একটি পদ্ধতি বর্ণিত আছে। যেটা পরীক্ষিত ও অনেক কার্যকর 
বলে উলামায়ে কেরামের অনেকেই মতামত দিয়েছেন। ইমাম ইবনে 
বাত্তাল রহিমাহুল্লাহ বলেন, 

“ওয়াহব ইবনে মুনাব্বহের কিতাবে আছে, (জাদু কাটার জন্য) 
তটি সবুজ বড়ই পাতা নিবে এবং সেগুলোকে পাথর দ্বারা পিষবে। 
অতঃপর তা পানির সাথে মিশাবে এবং তাতে আয়াতুল কুরসী ও চার 
কুল (সূরা কাফিরুন, সুরা ইখলাস, সুরা ফালাক ও সুরা নাস) পড়বে। 

পরে সেখান থেকে তিন ঢোক পানি পান করবে। (আর অবশিষ্ট পানি 
দিয়ে) গোসল করবে। এতে তার অসুস্থতা (জাদু) দূর হয়ে যাবে 
ইনশাআল্লাহ। কাউকে জাদু করে স্ত্রী সহবাসে অক্ষম বানিয়ে ফেললে, 
চিকিৎসাটি এর মহৌষধ।” -শরহু সহীহিল বুখারী, ইবনে বান্তাল: 
৯/৪৪৬ 

অনুরূপ ফালাক-নাস সকাল সন্ধ্যায় পাঠ করলেও যাদু-টোনা সহ 
যাবতীয় অনিষ্ট থেকে মুক্ত থাকা যায়। হাদীসে এসেছে, 

“হযরত মুয়াজ ইবনে আব্দুল্লাহ ইবনে খুবাইব রহিমাহুল্লাহ তাঁর 
পিতার সুত্রে বর্ণনা করেন, তাঁর পিতা আব্দুল্লাহ রাযিয়াল্লাহু আনহু 
বলেন, আমরা এক বর্ষণযুখর ও ভীষণ অন্ধকার রাতে রাসূলুল্লাল্লাহ 
সাল্লাল্লাহু ওয়াসাল্লামকে খুঁজতে বের হলাম। যাতে তিনি আমাদেরকে 

নিয়ে সালাত আদায় করেন। এক পর্যায়ে আমরা তাকে খুঁজে পেলাম। 
অতঃপর তিনি আমাদেরকে বললেন, বলো। আমরা কিছুই বললাম না। 
আবার বললেন, বলো। তখনও আমরা কিছু বললাম না। তৃতীয়বার 
বললেন, বলো। তখন আমি বললাম, কী বলবো? তিনি বললেন বলো, 
১০1 &ু। 5৯% (সূরা ইখলাস), ফালাক ও নাস সকাল-সন্ধ্যায় তিন 
বার করে। (যদি তা সকাল-সন্ধ্যায় পাঠ করো), তাহলে যাবতীয় অনিষ্ট 


থেকে নিরাপদে থাকবে।” -সুনানে তিরমিধী: ৩৫৭৫, আবু দাউদ: 
৫০৮২, নাসায়ী: ৫৪২৮ 
আবু মুহাম্মাদ আব্দুল্লাহ আলমাহদি (উফিয়া আনহু) 

